रियासी। बीती रात पुँछ के मेंढर से इलाज के लिए आई एक गर्भवती महिला के परिजनों से सरकारी अस्पताल के कर्मचारियों ने रिश्वत ली लेकिन नवजात की मौत के बाद मामला बढ़ता देख अस्पताल के कर्मचारियों ने रूपये लौटा दिए। परिजनों के साथ कर्मचारियों ने हाथापाई तक भी की। परिजनों का आरोप है कि उन्होंने रूपये भी दिए लेकिन जब गर्भवती महिला का एक ऑपरेशन किया गया तो पैदा होने वाली बच्ची की मौत हो गई इसके बाद मामला बढ़ता देख कर्मचारियों ने रूपये लौटा दिए। बात यहीं पर खत्म नहीं हुई बल्कि परिजनों का यह भी आरोप है कि गर्भवती महिला के साथ महिला कर्मचारियों ने मारपीट भी की। इलाज के दौरान महिला की भी तबियत बिगड़ गई तो उसका दूसरा ऑपरेशन भी किया गया लेकिन उस महिला कि हालत अभी भी नाज़ुक बनी हुई है। वहीं जब इस सारे प्रकरण पर सुपरिडेंट से बात की गई तो उनका कहना है कि इस मामले पर वो उचित करवाई करेंगे।